
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 4P/3/2025 7625200080 29. 01. 2025 JUDr. Miroslav Juričko ECLI:SK:OSSN:2025:7625200080.2
Uznesenie Okresný súd Spišská Nová Ves v právnej veci navrhovateľky A. B., nar. XX.XX.XXXX, trvale bytom C. XX, D., v konaní o rozvod manželstva a úpravu rodičovských práv a povinností k maloletým deťom na čas po rozvode, takto rozhodol: Súd o d m i e t a podanie A. B. doručené súdu dňa XX.XX.XXXX. odôvodnenie: 1. Dňa XX.XX.XXXX bolo na Okresný súd Spišská Nová Ves doručené podanie, ktoré je podľa jeho obsahu návrhom na rozvod manželstva a úpravu rodičovských práv a povinností k maloletým deťom na čas po rozvode. Predmetné podanie obsahovalo vady podania. 2. Uznesením zo dňa XX.XX.XXXX súd vyzval navrhovateľku na odstránenie vád podania, uviedol ako má podanie opraviť resp. doplniť a poučil ju o tom, že ak podanie v lehote určenej súdom nedoplní alebo neopraví, súd podanie odmietne. Na výzvu súdu navrhovateľka nereagovala. 3. Podľa § 2 ods. 1, 2 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len "účastník") a konanie podľa tohto zákona, ak z povahy veci nevyplýva inak. 4. Podľa § 129 ods. 3 zákona č. 160/2015 Z. z. Civilný sporový poriadok (ďalej len „CSP“), ak sa v lehote určenej súdom podanie nedoplní alebo neopraví, súd podanie odmietne; to neplatí, ak pre uvedený nedostatok možno v konaní pokračovať. 5. Nakoľko navrhovateľka neodstránila vady podania po výzve súdu na ich odstránenie, súd rozhodol tak, ako je uvedené vo výrokovej časti tohto uznesenia a podanie odmietol, keďže pre tieto nedostatky podania nemožno v konaní pokračovať. Podanie neobsahuje podpis navrhovateľky. Navrhovateľka súdu predložila podanie, ktoré nie je podpísané vlastnoručne, ani zaručeným elektronickým podpisom. Poučenie: Proti tomuto rozhodnutiu možno podať odvolanie v lehote 15 dní od doručenia rozhodnutia na súde, proti ktorého rozhodnutiu smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v § 365 odseku 1 CSP (viď. vyššie), ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

